b'\n_START_ARTICLE_\nRussel-Einsteinov manifest\n_START_PARAGRAPH_\nRussell\xe2\x80\x93Einsteinov manifest je mirovni manifest, ki je nastal leta 1955 kot posledica dejstva, da so se vodilni znanstveniki zavedli, da bi z razvijanjem in kopi\xc4\x8denjem jedrskega oro\xc5\xbeja lahko pri\xc5\xa1lo do katastrofalne vojne, v kateri bi bil ogro\xc5\xbeen cel svet in \xc4\x8dlove\xc5\xa1tvo samo. Avtorja Manifesta sta bila takratni vodilni svetovni fizik Albert Einstein in filozof Bertrand Russell, podpisalo pa ga je \xc5\xa1e mnogo uglednih znanstvenikov, ve\xc4\x8dinoma tudi Nobelovih nagrajencev.'